kardosdrur/scandi-wiki huggingface dataset:
Socialt entreprenørskab

Socialt entreprenørskab er en betegnelse for det arbejde, der udføres af en social entreprenør. Det består typisk i at starte en social virksomhed, men det karakteriserer også det arbejde, der udføres for at skabe social innovation på tværs af den private, offentlige og frivillige sektor.

Se også
Social innovation

Innovation
Iværksætteri
Social økonomi
Monica Iagăr

Monica Dinescu-Iagăr (født 2. april 1973) er en rumænsk tidligere højdespringer, hvis personlige rekorder lyder på 2,02 (udendørs) og 2,03 m (indendørs). Hendes bedste konkurrenceresultater omfatter guldmedaljer ved udendørs-EM i Budapest og indendørs-EM i Valencia, begge i 1998.

I 1996 var hun udelukket i seks måneder på grund af dopinganvendelse.

Højdespringere fra Rumænien
Marina Kuptsova

Marina Kuptsova (  ; født 22. december 1981 i Moskva) er en russisk højdespringer, hvis personlige rekorder lyder på 2,02 m (udendørs) og 2,03 m (indendørs). Blandt hendes bedste internationale konkurrenceresultater kan nævnes guldmedaljen ved indendørs-EM 2002 i Wien samt sølvmedaljen ved udendørs-EM samme år i München.

I 2004 sad hun uden for konkurrencer på grund af en akillesseneskade.

Eksterne henvisninger 
 

Højdespringere fra Rusland
Personer fra Moskva
Cristina Neagu

Cristina Georgiana Neagu (født 26. august 1988 i Bukarest) er en rumænsk håndboldspiller, der spiller for CSM Bucuresti som venstre back. Hun er blevet kåret til verdens bedste håndboldspiller fire gange (2010, 2015, 2016 og 2018).

Neagu har spillet omkring 190 kampe og scoret over 781 mål for Rumæniens kvindehåndboldlandshold. Ved Sommer-OL 2008 blev Neagu og Rumænien nummer 7 i turneringen. I efteråret 2010 blev hun kåret til den mest værdifulde spiller under GF World Cup 2010 i Århus, da Rumænien vandt turneringen. Hun blev delt topscorer med Andrea Penezić i EHF Champions League 2014-15.

Ved VM i håndbold 2015 i Danmark blev hun kåret som slutrundens bedste spiller og blev topscorer med 63 mål.

Biografi 
Cristina Neagu blev født i Bukarest den 26. august 1988 i Ghencea-kvarteret. Hun har to ældre søstre.

Meritter 
 EHF Champions League:
 Vinder: 2015
 Finalist: 2010, 2014
 EHF Cup Winners' Cup:
 Finalist: 2008
 EM i håndbold:
 Bronze: 2010
 VM i håndbold:
 Bronze: 2015
 Fjerdeplads: 2007

Kilder

Eksterne henvisninger 

 

Håndboldspillere fra Rumænien
Håndboldspillere fra SCM Râmnicu Vâlcea
Personer fra Bukarest
Arnstadt

Arnstadt er en by i Thüringen, Tyskland ved floden Gera med ca. 25.000 indbyggere. Det er en af Thüringens ældste byer, der i øvrigt er kendt for, at Johann Sebastian Bach indledte sin musikalske karriere, idet hans familie i flere generationer boede i nærheden af byen. I nutiden er byen kendt for et årligt indendørs-højdespringsstævne, og den nuværende verdensrekord for kvinder blev sat af Kajsa Bergqvist med 2,08 m i 2006.

Eksterne henvisninger 

Byer i Thüringen
Weinheim

Weinheim er en by i det nordvestlige Baden-Württemberg, Tyskland med omkring 43.000 indbyggere. Weinheim ligger 15 km nord for Heidelberg og 10 km nordøst for Mannheim. De tre byer kaldes tilsammen for Rhein-Neckar-byområdet.

Blandt byens seværdigheder er borgen Windeck fra 12. århundrede samt den meget yngre borg Wachenburg, de stammer fra begyndelsen af det 20. århundrede. De to borge har givet byen tilnavnet "Zwei-Burgen-Stadt" ("To-Borge-Byen").

Byer i Baden-Württemberg
Alfred Broge

Karl Harald Alfred Broge (6. maj 1870 i København – 8. marts 1955) var en dansk kunstmaler, som især er kendt for en række bybilleder fra København.

Han blev uddannet på Det tekniske Selskabs Skole under Holger Grønvold og studerede på Kunstakademiet 1889 - 1891, hvor han en kort tid var elev af Rudolf Bissen.

Referencer

Ekstern henvisning 
 

Malere fra Danmark
Danskere i 1800-tallet
Danskere i 1900-tallet
Personer fra København
Taimour Abdulwahab al-Abdaly

Taimour Abdulwahab al-Abdaly (også stavet Taymour Abdulwahab) var en svensk-iraker, der gennemførte  Terrorangrebet i Stockholm 2010.

Han skal være født i Mellemøsten i 1981 og siden 1991 eller 1992 haft svensk statsborgerskab.
Han studerede fysioterapi på Bedfordshire Universitet i Luton.

Ifølge islamiske hjemmesider var Taymour Abdulwahab på træningslejr i gruppen Den islamiske stat Irak, der har nære forbindelser til al-Queda.

Hans kone og tre små børn bor stadig i Luton.
Han havde oprettet en profil på den muslimske dating-hjemmeside Muslima, og der hedder det, at han flyttede til Sverige i 1992, blev gift i 2004 og har to piger. 
Han skrev, at han søger endnu en ægtefælle.

Henvisninger 

Terrorister
Personer fra Sverige
Fighters+Lovers

Fighters+Lovers er en kontroversiel gruppe bestående af syv danskere, der blev startet i januar 2006. Gruppen har startet et tøjfirma og -mærke samt et pladeselskab. Det kontroversielle består i, at gruppen åbenlyst støtter FARC og PFLP, der begge af EU og USA er betegnet som terrororganisationer.

Fighters+Lovers producerede i 2006 t-shirts til fordel for de to organisationer og var parat til at sende overskuddet til organisationerne, men gruppens medlemmer blev forinden arresteret, og pengene blev beslaglagt.

I november 2007 udsendte gruppen et album med titlen Cumbia Clash – from the jungle to the streets med sange, der støttede FARC med cumbia/techno-musik.

Den 18. september 2008 blev flere af gruppens medlemmer dømt for terrorstøtte. To fik seks måneders fængsel, to fik fire måneders betinget fængsel, to fik 60 dages betinget fængsel og en blev frifundet.

Eksterne henvisninger 

 Gruppens hjemmeside 

Politiske organisationer
Cumbia

Cumbia er en latinamerikansk musikstil, der har rod i Colombias caribiske kystområde. Stilen har udgangspunkt i en dans til brug for frieri udøvet af slaver af afrikansk oprindelse. Denne musik blev påvirket af europæiske genrer og instrumenter, og da den fik fodfæste i Colombia, spredte den sig efterhånden over andre områder af Latinamerika, heriblandt Mexico, Argentina og Andes-landene.

Eksterne henvisninger 

Musikgenrer
Aldri solgt en løgn

Aldri solgt en løgn er det fjerde album fra den norske hiphop-duo Karpe Diem. Det blev udgivet i 2010.

Sporliste 
 «Aldri solgt en løgn»
 «Sminke» (med Masta Ace)
 «Snøhvit»
 «Blood»
 «Byduer i dur»
 «Rimblokk»
 «Tusen tegninger»
 «Ruter» (med Andreas Grega)
 «Halla lille nykommer»
 «Ett under par» (med Samsaya)
 «Farlig» (med Tshawe)
 «Hvit hval»
 «Tog»

Album fra 2010
Karpe Diem-album
Dyrtidsregulering

Dyrtidsregulering var en regulering af løn og visse offentlige overførselsindkomster, f.eks. folkepension, der blev indført i 1919 og afskaffet i 1987. Reguleringen fulgte udviklingen i priserne og byggede på det reguleringspristal, som Danmarks Statistik offentliggjorde fire gange årligt. Hver gang pristallet steg tre point, udløstes en dyrtidsportion. 

Indtil 1975 havde de fleste offentligt ansatte og visse privatansatte funktionærer en procentvis regulering, hvilket betød at dyrtidsportionerne blev større for de højtlønnede end for de lavtlønnede. Fra 1976 til 1982 blev en del af dyrtidsreguleringen indefrosset i Lønmodtagernes Dyrtidsfond.

Ordningen var fra 1970'erne politisk omstridt. Den blev suspenderet i 1983 og afskaffet endeligt i 1987 som led i bekæmpelse af inflationen. 

Finansiel økonomi
Halvfabrikat

Halvfabrikat eller halvfabrikater er industrielt forædlede råvarer, der anvendes til videre forædling snarere end til forbrug.

Eksempler på halvfabrikater er stål, mel og sukker.

Halvfabrikater medregnes ikke i et lands bruttonationalprodukt, da de ellers ville tælle dobbelt.

Varer
Dansk Mode & Textil

Dansk Mode & Textil (DM&T) er en dansk branche- og arbejdsgiverforening, der varetager interesserne for virksomheder i den danske mode- og tekstilbranche.  Hovedkontoret er beliggende i Birk ved Herning, mens der er en afdeling i København. Afdelingen i København har siden 2013 været en del af KICK (Kopenhagen Internationele Center for Kreativitet), der er et samarbejde med Kopenhagen Fur om at skabe samarbejder mellem modevirksomheder i Europa og Kina.  I alt beskæftiger foreningen ca. 25 medarbejdere. 

Organisationen blev grundlagt i 1895 som Textilfabrikantforeningen. Navnet blev senere ændret til Dansk Textil & Beklædning, hvilket var navnet frem til 2009, hvor foreningen fik det nuværende navn. Dansk Mode & Textil arbejder med rådgivning af medlemmer, netværksdannelse mellem medlemmer og lobbyarbejde til gavn for branchen. 

Dansk Mode & Textil har ca. 340 medlemmer. Medlemslisten omfatter bl.a. virksomheder som Bruuns Bazaar, Samsøe & Samsøe, hummel international og Egetæpper.

Dansk Mode & Textil er medlem af Dansk Arbejdsgiverforening og den europæiske sammenslutning af mode- og tekstilforeninger i Europa, EURATEX.

Eksterne henvisninger 
 Dansk Mode & Textils hjemmeside

Etableret i 1895
Mode & Textil
Herning
Leverkræft

Leverkræft, også kaldet primær leverkræft eller cancer hepatis, er en kræftsygdom, der opstår i leverens celler. Man skelner således mellem egentlig leverkræft og andre typer kræft, hvor metastaser har spredt sig fra et andet organ til leveren, hvilket er det mest almindelige. Disse levermetastaser behandles alt efter hvilken kræftsygdom, de stammer fra og kaldes også sekundær leverkræft.

Der konstateres ca. 275 tilfælde af leverkræft i Danmark årligt. Der er forøget risiko for leverkræft hos patienter med skrumpelever, især hvis den er fremkaldt af alkoholisme eller hepatitis B.

Primær leverkræft er mere udbredt i Afrika og Sydøstasien, fordi fødevarer forurenet med stoffet aflatoksin er hyppigt forekommende her, og fordi hepatitis B også er udbredt.

Kilder 

Kræftsygdomme
Leversygdomme
Sønder Kirkeby Kirke

Sønder Kirkeby Kirke ligger i landsbyen Sønder Kirkeby ca. 7 km Ø for Nykøbing Falster (Region Sjælland).

Eksterne kilder og henvisninger 

 Sønder Kirkeby Kirke  på nordenskirker.dk
 Sønder Kirkeby Kirke på KortTilKirken.dk
 Sønder Kirkeby Kirke på danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Tingsted Kirke

Tingsted Kirke ligger i landsbyen Tingsted ca. 6 km NNØ for Nykøbing Falster (Region Sjælland).

Eksterne kilder og henvisninger 

 Tingsted Kirke  på nordenskirker.dk
 Tingsted Kirke på KortTilKirken.dk
 Tingsted Kirke på danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Torkilstrup Kirke

Torkilstrup Kirke ligger i landsbyen Torkilstrup ca. 12 km NNØ for Nykøbing Falster (Region Sjælland).

Kirken ligger i vestre udkant af Torkilstrup by og består af romansk kor og skib, opført af kløvet granitsten med kvaderhugne sten på hjørnerne. Det er antagelig den ældste kirke på Falster. I koret og skibet er indbygget sengotiske hvælv med kalkmaleripuds bag hvælvene.

Eksteriør 
Kirken har på grund af sin usædvanlige korforlængelse og langstrakt udseende fået tilnavnet Lange Maren.

Der er en del af en romansk buefrise på sydsiden af Kirkes kor. Under tre af buerne findes hængeornamenter, en skive og to liljer. Over buerne ligger et udkraget, affaset kridtstensskifte.

Hjørnerne på bygningen er lidt specielle, idet kampestenene stikker ud fra muren

Som nabo til kirken ligger Torkilstrup Mølle, som er en Stubmølle. Møllen er opført før 1655 og blev ombygget 1743. Den var i brug indtil 1945. Fredet 1959. Den står stadig på det sted, hvor den blev bygget.

Interiør 
Altertavlen er opsat ca. 1649 og er et rigt, bruskbarokt arbejde af Jørgen Ringnis (Jørgen Billedsnider)

Alterbordet er muret af munkesten i middelalderligt forbandt.

Prædikestolen i er i bruskbarok fra 1640, skåret af Jørgen Ringnis (Jørgen Billedsnider).

Den romanske døbefont i er af granit. Den nærmest tøndeformede kumme har en tovsnoning langs randen, og en bredere tovsnoning omgiver det korte skaft. Foden er borthugget, og fonten hviler nu på en ny granitflise.

Helgenbilledet i kirken er en sengotisk træfigur forestillende en siddende biskop. Muligvis et nordtysk arbejde fra omkring år 1500.

Til præsterækketavlen er anvendt et epitafium i højrenæssance fra omkring år 1600.

Kirkeskibe 
Kirkeskibet Laura – en 3-mastet Fanøbark – er udført af maler Ove Andersen, Slagelse og doneret af J. Hanne Arentsen, Gundslevmagle, Eskildtrup, Falster. Ophængt år 1995.

Eksterne kilder/henvisninger 

 Torkilstrup Kirke  på nordenskirker.dk
 Torkilstrup Kirke på KortTilKirken.dk
 Torkilstrup Kirke på danmarkskirker.natmus.dk (Danmarks Kirker, Nationalmuseet)
 Torkilstrup Kirke på lfstift.dk (Lolland-Falsters Kirker)

Kirker i Maribo Amt
Kirker i Guldborgsund Kommune
Kirker i Lolland-Falsters Stift
Tårs Kirke (Guldborgsund Kommune)

Tårs Kirke ligger i landsbyen Tårs ca. 4 km N for Sakskøbing (Region Sjælland).

Eksterne kilder og henvisninger 
 Tårs Kirke på KortTilKirken.dk
 Tårs Kirke på danmarkskirker.natmus.dk (Danmarks Kirker, Nationalmuseet)
 

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Lissodelphininae

Lissodelphininae er en underfamilie af delfiner. Traditionelt har denne gruppe indeholdt de to arter i slægten Lissodelphis, men nyere genetiske undersøgelser tyder på, at den også bør indeholde andre arter. Det gælder de fire arter i Cephalorhynchus og fire af de seks arter i Lagenorhynchus, nemlig stillehavshvidskæving, mørk hvidskæving, sydlig hvidskæving og korshvidskæving. 

Arterne i gruppen findes alene på den sydlige halvkugle eller i det nordlige Stillehav.

Kilder

Delfiner
Kungälvs kommun

Kungälv kommune ligger i det svenske län Västra Götalands län i landskapet Bohuslän. Kommunens administrationscenter ligger i byen Kungälv.

Kommunen grænser til Stenungsunds, Lilla Edets, Ale, Göteborgs, Öckerö og Tjörns kommuner. Kommunen har Göta älv mod øst, Nordre älv mod syd Kattegat mod vest. Kommunen krydses af E6 og jernbanen Bohusbanan.

Kungälvs kommune er medlem af Göteborgsregionens kommunalförbund.

Byer 
Kungälv kommune har otte byer.
indbyggere pr. 31. december 2005.

Eksterne kilder/henvisninger 

  

Kommuner i Västra Götalands län
Cecelia Ahern

Cecilia Ahern (30. september 1981 i Dublin) er en irsk forfatter.

Hun er uddannet inden for journalistik og mediekommunikation på Griffith College Dublin.

Hun er gift med David Keoghan, som hun også har datteren Robin (f. 14. december 2009) med. Hendes og David Keoghans bryllup blev hemmeligt for offentligheden afholdt d. 11. juni 2010.

Hun debuterede i 2004 med romanen P.S. Jeg elsker dig, som blev en kæmpe succes og lå på bestseller-listerne i både Irland og Storbritannien. Siden er romanen filmatiseret med Hilary Swank og Gerard Butler i hovedrollerne og instrueret af  Richard LaGravenese.

Bibliografi 
 2004 P.S. Jeg elsker dig (P.S. I love you)
 2004 Hvor regnbuer ender (Where Rainbows End)
 2005 Hvis du ku' se mig nu (If You Could See Me Now)
 2008 Et sted i nærheden (A Place Called Here)
 2009 Tak for alle minderne (Thanks For The Memories)
 2010 Gaven (The Gift)
 2010 Dagbog fra i morgen (Book of Tomorrow)

Fodnoter

Eksterne henvisninger og kilder 

 Cecilia Aherns hjemmeside 
 Omtale af romanerne på dansk
 

Personer fra Dublin
Leuenbergdeklarationen

Leuenbergdeklarationen eller Leuenbergkonkordien (Concorde de Leuenberg) er et økumenisk dokument som blev antaget 1973 i den schweiziske by Leuenberg af større lutherske, reformerte og unierede kirker samt de førreformatoriske Valdensere og Bøhmiske Brødre. Det vedrører forskellige trosspørgsmål som siden reformationen har givet anledning til gensidige fordømmelser, herunder emner som kristologi, prædestination, nadver og retfærdiggørelse. Man udtalte at disse gensidige lærefordømmelser ikke længere er relevante.

De deltagende kirker dannede Leuenberg Church Fellowship, "Leuenberg Kirkefællesskabet". I 2003 ændredes navnet til Community of Protestant Churches in Europe, "Kirkefællesskabet af reformatoriske kirker i Europa".
De lutherske kirker i Finland, Sverige og Island deltager som observatører, mens Den norske Kirke meldte sig ind i Leuenberg Kirkefællesskabet i 1999, og Den danske Folkekirke fulgte efter i 2001.

Se også 
 Konferencen for Europæiske Kirker

Eksterne henvisninger 
 Leunberg-deklarationen, dansk oversættelse ved Erik Kyndal. I: Erik Kyndal (red.): Leuenberg Konkordien – og kirkefællesskabet af reformatoriske kirker i Europa, Frederiksberg: Anis 2005 (http://www.anis.dk/pdf/Leuenberg.pdf)
 Community of Protestant Churches in Europe, Leuenberg.eu (flere sprog)
 A history of the Leuenberg Agreement , af Lukas Vischer (1998), skrevet 25 år efter oprettelsen. Fra World Alliance of Reformed Churches, WARC.ch 

Noter

Økumeni
1973
Lerums kommun

Lerum kommune ligger i det svenske län Västra Götalands län, i landskapet Västergötland. Kommunens administrationscenter ligger i Lerum ved søen Aspen.

Byer 
Lerum kommune har otte byer.
indbyggere pr. 31. december 2005.

Kommuner i Västra Götalands län
Utrechtskolen

Utrechtskolen (også kendt som Utrecht-caravaggisterne) er en gruppe nederlandske kunstnere, der var stærkt inspirerede af den italienske kunstmaler Caravaggio og hans efterfølgere. Gruppen der var mest aktiv i begyndelsen af det 17. århundrede og omkring byen Utrecht tæller Dirck van Baburen, Gerrit van Honthorst og Hendrick Terbrugghen som alle var i Rom mellem 1610 og 1620 og havde set Caravaggios værker. Med hjem til Nederlandene bragte de elementer som stærk realisme og effektfuldt brug af lys og mørke (chiaroscuro). Motiverne var religiøse, mytologiske og verdslige.

Utrechtskolen havde efter en kort opblomstring udtømt sin energi omkring begyndelsen af 1630'erne, efter at dens ledende skikkelser som Baburen og Terbrugghen var døde eller havde skiftet til andre stilarter: Honthorst var begyndt at male portrætmalerier og historiske motiver efter flamsk baroktradition, hvor Peter Paul Rubens var den ledende skikkelse. Arven blev taget op af Rembrandt (lys og mørke) og af Gerrit Dou (nichemalerier).

Barokmalere
Lerum

Lerum er en svensk by i Västra Götalands län i landskapet Västergötland. Det er Lerums kommunes administrationscenter og i 2007 havde byen 37.536 indbyggere.

Lerum ligger øst for Göteborg, hvor Säveån og Lerån mødes og ved søen Aspen. Den trafikeres af E20 og jernbanen Västra stambanan. I 1987 omkom ni personer og 130 blev kvæstet ved en jernbaneulykke da to tog kolliderede på Lerum jernbanestation.

Henvisninger
Schuilkerk

Udtrykket schuilkerk (skjult kirke) er en nederlandsk kirke, der udefra ikke ligner en kirke.

De blev bygget og anvendt i de Forenede Nederlande i det 17. og 18. århundrede af forskellige kristne menigheder; især 
katolikker, lutheranere, remonstranter og mennonitter (dåbssindede). Nederlandene var stærkt calvinistisk præget, og andre former for kristendom og kirkebygninger blev tolereret (se også Den hollandske guldalder), men skulle helst ikke være for synlige. Det gjaldt både katolikker og forskellige mindre protestantiske kirkesamfund og efter Synoden i Dordrecht i 1618/9 også den Reformerte kirke. På trods af det beskedne ydre havde kirkerne ofte et meget rigt interiør.

Uden for byerne var kirkerne ofte indrette i mindre boliger eller lader, schuurkerk – ladekirke.

Oprindelig var schuilkerk–kirkerne kun en midlertidig foranstaltning. Senere blev de bygget med det ene formål og i tidens arkitektur. De katolske schuilkerk er opført i barok stil, prydet med kunstgenstande fra det sydlige Nederland. På grund af de ofte særdeles trange udfoldelsesmuligheder i byerne, byggedes kirkerne i højden med gallerier for at give plads til flere.

Eksisterende schuilkerk–kirker 
Der er stadig en del schuilkerk–kirker i anvendelse. Heriblandt:
 Mennonitkirken i Utrecht
 Hellige Peter og Paulus-kirken (også kaldet Papegøjen) i Amsterdam
 Kapellet på beginerklosteret i Amsterdam
 Den katolske Ons' Lieve Heer op Solder i Amsterdam
 Singelkerk i Amsterdam

Nederlandske ord og vendinger
Kristendom i Nederlandene
Nederlandenes historie
Gudbjerg Skov

Gudbjerg Skov er et område på Sydfyn, beliggende ca. syv kilometer nord for Svendborg, vest for Gudbjerg og syd for Mullerup Gods. Landskabet er kuperet og smukt, præget af udstrakte skovområder, samt landbrug og hestehold. Skove gennemløbes af Stokkebækken. 

Bygningsfundamentet og voldstedet Slotsbanken på Ryttershoved  vidner om at området har været beboet mindst siden middelalderen og sikker før, siden der er gravhøje i Gudbjerglund og andre lokaliteter ikke langt derfra. Dengang blev Stokkebækken afledt for at fylde voldgraven med vand, men den er siden blevet rettet op. Landskabet har historisk set været særdeles sumpet og moset vest for skoven, og området bærer præg af udbredt drænegearbejde. Mercator-kortet over Fyn fra 1595 viser, at mens der var beboelse i området også på dette tidspunkt, så var området temmelig øde og vildt. Først med kortet over Fyn fra 1780 ser man veje mellem "Gudbier" og "Lakkedrup" samt over vildnisset mod "Qveerndrup" og "Steenstrup". I kortet over Fyn fra 1842  ses effekten af udskiftningen tydeligt og infrastrukturen i området er udviklet voldsomt. Dette kort er desuden topografisk, hvorfor man kan se tilstedeværelsen af bakker og højderygge, der siden er forsvundet pga. omfattende grusgravsaktivitet. De mange smukke søer i området er altså ikke naturlige, men nærmere menneskeskabte. Dette mindsker dog ikke vådområdernes Monet-agtige skønhed om sommeren, med åkander og overhængende træer.

Noter 

Lokaliteter i Svendborg Kommune
Skove i Danmark
Kornblå

Kornblå er en lyseblå farvevariant med en anelse grøn iblandet. Navnet kommer af blomsten kornblomst, som har samme farve og er en af de få blomster der er ægte blå, frem for en mørkere variant af blå-lilla.

Farver
Hasht Behesht

Hasht Behesht ("De otte paradiser") er et safavidepalads i Isfahan, Iran. Det er opført i 1669 og er i dag beskyttet af de iranske fredningsmyndigheder.

Billeder af paladset 

Bygninger, konstruktioner og anlæg i Iran
Isfahan
Paladser
Træbeton

Træbeton er et materiale til akustikregulerende loftbeklædning, såkaldte akustikplader, fremstillet af grantræ i tyndthøvlede spåner bundet med cement. Loftbeklædningen absorberer lyden, så den fremtræder med en behagelig efterklangstid, der giver et godt akustisk miljø.

Eksterne henvisninger
 Blød akustik forlænger festen 
 Træbeton-produkter fra firma Troldtekt

Byggematerialer
Akustikplade

En akustikplade er en byggeplade til loft og vægge med lydabsorberende egenskaber, fremstillet af eksempelvis træbeton, mineraluld eller perforerede gipsplader. Pladerne bidrager til en behagelig efterklangstid, der giver en god akustik.

Eksterne henvisninger 
 Bolius.dk – 13-08-2008 – Lydregulerende lofter Hentet 17-06-2011
 Hvidovre Hospital – Dæmpet akustik i operationsstuer forbedrer arbejdsmiljøet

Akustik
Byggematerialer
Efterklangstid

Efterklangstiden er den tid, det tager lydniveauet (efterklangen) at falde med 60 dB, efter at lydkilden (fx et klap) er stoppet. 

Overfladerne i et givent lokale har stor indflydelse på efterklangstiden – altså, hvor længe en lyd er om at fortone sig i rummet. 

Hårde, glatte overflader som beton og murværk har en lang efterklangstid, mens materialer med åben, porøs struktur, som for eksempel akustikplader, mineraluld og tekstiler, giver en kort efterklangstid. Jo større rummet er, jo længere er efterklangstiden også. 

Badeværelser og kirker har eksempelvis en lang efterklangstid og en "rungende" eller klangfuld lyd. 

I boligers opholdsrum bør efterklangstiden være kort og må ikke overstige 0,4 sekunder.

Referencer
 

Efterklangstid på troldtekt.dk 

Lyd
Kihnu Kommune

Kihnu Kommune () er en landkommune () i Estland beliggende i amtet Pärnumaa. Kommunen dækker øen Kihnu foruden et par andre småøer. Kommunen har et areal på og et befolkningstal på  indbyggere.

Referencer

Eksterne henvisninger 

 

Kommuner i Estland